text: [{"text_idx": "#000003", "text": "Namichi Kaanaadatti hijaaba intalaa cire barbaadamutti jira."}, {"text_idx": "#000004", "text": "Poolisiin Kanaadaa namticha intala waggaa 11 irratti Hijaaba ciccire kan barbaadaa jiru tahuu beeksise."}, {"text_idx": "#000005", "text": "Barattuu kutaa 6 kan taate Khawlah Nu\u2019iman eega mana barnoota geesse booda Reportarootaaf ibsa kenniteen, Isiifi obboleessi isii gara mana barnoota deemaa osoo jiran, namtichi eenyummaa isaa hin beekne duubaan dhufuudhaan Hijaaba isii maqasiin akka irratti cicciree fi yeroo isiin rifattee iyyitetti akka dheesse himte. Haata\u2019u malee daqiiqaa kudhan booddee namtichummaa sun isaan dhaqqabee yeroo lammataatiif hijaaba kan isii irratti ciccire tahuu beeksiifte."}, {"text_idx": "#000006", "text": "Gochi ammaa kun, \u201cJibbiinsa muslimaa\u201d yeroo dhihoo asitti guutuu kanaadaa keessatti babal\u2019ataa dhufe, xiyyeeffannaan akka itti kennamu mootummaa irratti dhiibbaan kan dabale tahuu AP\u2019n gabaase. Muummichi Ministeera Kanadaa Jastiin Traawudo guyyaa kaleessaa, gama Twitter isaatiin \u201d Kanadaan biyya walqixxummaati, gocha hammeenyaa kana gonkuma hin obsinu. Khawlah Nu\u2019iman, ganama har\u2019aa gocha hammeenyaa sodaattonni sirratti raawwataniif hedduun siif gadda\u201d jechuun dubbate."}, {"text_idx": "#000007", "text": "Hooggantuun naannawa Ontaariyoo Kaatliin Waayin gama isiitiin, \u201chammeenyi kun kan hawaasa Ontaariyoo bakka bu\u2019uu miti, gocha jibbiinsaa daa\u2019ima waggaa 11 irratti raawwatame ni balaaleffanna\u201d jette."}, {"text_idx": "#000009", "text": "jzk rabbin isin ha gargaru gojatota nural huda tv"}, {"text_idx": "#000017", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]